b'\n_START_ARTICLE_\nJetrenjaki\n_START_SECTION_\nZgradba\n_START_PARAGRAPH_\nProtonema je slabo razvita, gametofor navadno polegel, steljkast ali listast. Celice vsebujejo ve\xc4\x8d kloroplastov, v nekaterih celicah pa so razviti posebni organeli \xe2\x80\x93 oljna telesca. Rizoidi, ki so kot las tanke strukture, s katerimi se rastlina zakoreninja v tla in \xc4\x8drpa iz nje hranilne snovi), so enoceli\xc4\x8dni. Ni\xc5\xbeji jetrenjaki navadno \xc5\xbeivijo na vla\xc5\xbenih mestih, kar dobro pa prena\xc5\xa1ajo tudi su\xc5\xa1o, zaradi \xc4\x8desar so poselili tudi ekstremna rasti\xc5\xa1\xc4\x8da. Vi\xc5\xa1ji jetrnjaki pa so rastline trajno vla\xc5\xbenih in sen\xc4\x8dnih rasti\xc5\xa1\xc4\x8d.\n_START_SECTION_\nRazmno\xc5\xbeevanje\n_START_PARAGRAPH_\nKakor mahovom je tudi jetrenjakom skupen na\xc4\x8din razmno\xc5\xbeevanja z menjavo spolne in nespolne generacije.\n_START_SECTION_\nVrste jetrenjakov\n_START_PARAGRAPH_\nVrste, ki imajo steljki podoben gametofit, imenujemo s skupnim imenom steljkasti ali talozni jetrenjaki. Nasprotno od njih je relativno velika skupina listnatih jetrenjakov, pri katerih je gametofit diferenciran v steblo in listom podobne organe._NEWLINE_Bolj znani jetrenjaki so krpati ali steljkasti jetrenjaki, na primer studen\xc4\x8dni jetrenjak. Gametofit je zelen, v obliki nepravilnih krp in spominja na steljko. Razvite ima posebne strukture za vegetativno razmno\xc5\xbeevanje zarodne ko\xc5\xa1arice, v katerih nastanejo kot zrnca veliki zarodni brsti\xc4\x8di, ki odpadejo s steljke in se razvijejo v nov zeleni gametofit. Na podlago se pritrjajo z enoceli\xc4\x8dnimi rizoidi. Sporofit je po navadi zelo majhen in je sestavljen le iz nitaste tanke prozorne sete, na vrhu katere je pu\xc5\xa1ica, ki se odpre in ob pomo\xc4\x8di posebnih spiralastih celic izme\xc4\x8de spore.\n_START_SECTION_\nSorodstvo z drugimi rastlinami\n_START_PARAGRAPH_\nTradicionalno so jetrenjaki zdru\xc5\xbeeni z drugimi mahovi v divizijo Bryophyta, znotraj katere je razred jetrenjakov Hepaticae (ali Marchantiopsida). Vendar, odkar je ta skupina parafilietska, se jetrenjaki uvr\xc5\xa1\xc4\x8dajo v svojo lastno divizijo. Uporaba imena divizije Bryophyta sensu latu je \xc5\xa1e vedno prisotna v literaturi, ampak vedno pogosteje se Bryophyta uporablja v strogem pomenu, ki vklju\xc4\x8duje le mahove._NEWLINE_Drugi razlog, da se sedaj jetrenjaki uvr\xc5\xa1\xc4\x8dajo lo\xc4\x8deno je to, da naj bi se njihov razvoj lo\xc4\x8dil od vseh drugih kopenskih rastlin (embryophyte) na za\xc4\x8detku njihove evolucije. Najmo\xc4\x8dnej\xc5\xa1i dokaz za to je, da so jetrenjaki edina \xc5\xbeive\xc4\x8da skupina kopenskih rastlin, ki nimajo listnih re\xc5\xbe na sporofitni generaciji.\n_START_SECTION_\nGalerija\n_START_PARAGRAPH_\nGalerija slik prikazuje strukturo jetrenjakov in njihovo raznovrstnost:'